Pohjois-Amerikan intiaanit
Vuonna 2010 Yhdysvalloissa oli 565 liittovaltion tunnustamaa intiaaniheimoa, joiden oikeudet itsehallintoon ovat pääosin samoja kuin Yhdysvaltain osavaltioilla. Yli kolmannes Yhdysvaltain lähes kolmesta miljoonasta intiaanista asuu Kalifornian, Arizonan ja Oklahoman alueella. Vuonna 2010 Yhdysvaltain väkirikkaimmat intiaanikansat olivat cherokeet ja navajot..
Ais
Ais tai ays oli pieni intiaaniheimo, joka asutti Etelä-Floridan itärannikkoa. Heidän alkuperästään ja kielestään tiedetään hyvin vähän. Vuonna 1650 heitä oli noin 1 000 henkeä. Heimo kuoli sukupuuttoon 1720-luvulla. Heimo ei viljellyt maata, vaan söi enimmäkseen kalaa.